คลอดน้องได้1เดือน15วัน น้ำคาวปลาหายตอนเกือบเดือน หายไปสักอาทิตย์กว่าๆกลับมามีเลือดเเดงอีกครั้ง แดงประมาณ3-4วันก็หายคะ ไม่มีไข้ ไม่มีอาการปวดท้อง ปกติทุกอย่าง พอหายก็กลับมาแดงใหม่คะ บางครั้งก็มาน้อย บางทีก็มาก ผิดปกติมั้ยคะ หนูฝังยาคุมด้วย คลอดเองคะ อายุ18
สวัสดีค่ะ ปกติแล้วน้ำคาวปลาหลังคลอดไม่ควรออกมาเกิน 1 เดือนค่ะ ถ้ามีช่วงที่หยุดไปแล้ว มีเลือดออกมาใหม่ การมีเลือดออกทางช่องคลอดใหม่ดังกล่าวมานั้น อาจเกิดจากสาเหตุอื่นๆเช่น เป็นผลข้างเคียงจากการฝังยาคุม ประจำเดือนที่กลับมา (แต่คิดถึงได้น้อยหากยังให้นมบุตรต่อเนื่อง) หรือเป็นความผิดปกติอื่นๆเช่นการติดเชื้อในช่องคลอดหรือปากมดลูก การมีเนื้องอกที่ปากมดลูกหรือมดลูกเป็นต้นโดยผลข้างเคียงจากยาฝังอาจทำให้มีเลือดออกผิดปกติได้บ่อยเช่นกัน มักเป็นเลือดออกกระปริดกระปรอย แนะนำสังเกตอาการค่ะ ถ้าเลือดออกเล็กน้อย หายไปเองเป็นช่วงๆอาจเป็นผลข้างเคียงยา แต่หากเลือดออกมามาก หรือออกติดต่อกันเกิน 7 วันขึ้นไปนั้น ควรไปพบแพทย์เพื่อตรวจเพิ่มเติม เบื้องต้นไม่ซื้อยาปรับฮอร์โมนใดๆมาใช้เอง